text: # Mâ̤ uòng-guă băh-lĭk-ngṳ̀
  Chăng-kō̤ Mìng-dĕ̤ng-ngṳ̄ Háng-cê gì bēng-buōng. / 參考閩東語漢字其版本。
  Mâ̤ uòng-guă băh-lĭk-ngṳ̀ (賣黃瓜白𩽏魚), hĕ̤k-chiā gōng lō̤-ngà̤ mă giĕ-giāng (老𪺾𢲫雞囝), sê nék-giāng-gŏ̤ găk siŏh-dŏi káh-dièu gì iù-hié. Gó̤ „lō̤-ngà̤ mă giĕ-giāng“, sê ĭng-ôi diŏh ô siŏh-ciáh nè̤ng có̤ „lō̤-ngà̤“, siŏh-ciáh có̤ „giĕ-mō̤“, diông-giâ cêu-sê „giĕ-giāng“. Lō̤-ngà̤ buóh mă giĕ-giāng, giĕ-mō̤ cêu làng lā̤ mò̤ ĭ giàng, â-dāu giĕ-giāng siŏh-ciáh gṳ̆ng lā̤ siŏh-ciáh, dôi bà̤ dòng-dòng-sié. Lō̤-ngà̤ cêu iù muōi-muōi kăi-sṳ̄ siŏh-ciáh siŏh-ciáh mă, giĕ-giāng mă ták kó̤, lō̤-ngà̤ cêu iàng kó̤. Káh-dièu gì sèng-âu, gó ô gŏ̤-ièu chióng: „Ṳ̀ ṳ̄-dōng, dōng-dóng chiâ.“ (/y⁵³ y³⁵ touŋ³³/, /touŋ⁵⁵ touŋ²¹³ t͡sʰiɑ²⁴²/)
title: Mâ̤ uòng-guă băh-lĭk-ngṳ̀
wikitext: {{twinLAT|賣黃瓜白𩽏魚}}
  '''Mâ̤ uòng-guă băh-lĭk-ngṳ̀''' (賣黃瓜白𩽏魚)<ref>{{cite book|title=福州方言詞典|date=1994-10|publisher=福建人民出版社|page=198}}</ref><ref>{{cite journal|journal=福建师范大学学报(哲学社会科学版)|year=2003|month=1|issn=1000-5285|title=福州方言隐实示虚趣难词|author=刘瑞明|author2=林羽|url=http://kns.cnki.net/kcms/detail/detail.aspx?filename=FJSX200301018&dbcode=CJFD&dbname=CJFD2003&v=}}</ref>, hĕ̤k-chiā gōng '''lō̤-ngà̤ mă giĕ-giāng''' (老𪺾𢲫雞囝), sê [[nék-giāng-gŏ̤]] [[tuàng-tā̤ iù-hié|găk siŏh-dŏi káh-dièu gì iù-hié]]. Gó̤ „lō̤-ngà̤ mă giĕ-giāng“, sê ĭng-ôi diŏh ô siŏh-ciáh nè̤ng có̤ „[[lō̤-ngà̤]]“, siŏh-ciáh có̤ „[[giĕ-mō̤]]“, diông-giâ cêu-sê „giĕ-giāng“. Lō̤-ngà̤ buóh mă giĕ-giāng, giĕ-mō̤ cêu làng lā̤ mò̤ ĭ giàng, â-dāu giĕ-giāng siŏh-ciáh gṳ̆ng lā̤ siŏh-ciáh, dôi bà̤ dòng-dòng-sié. Lō̤-ngà̤ cêu iù muōi-muōi kăi-sṳ̄ siŏh-ciáh siŏh-ciáh mă, giĕ-giāng mă ták kó̤, lō̤-ngà̤ cêu iàng kó̤. Káh-dièu gì sèng-âu, gó ô gŏ̤-ièu chióng: „Ṳ̀ ṳ̄-dōng, dōng-dóng chiâ.“ (/y⁵³ y³⁵ touŋ³³/, /touŋ⁵⁵ touŋ²¹³ t͡sʰiɑ²⁴²/)
  ==Chăng-kō̤ ùng-hióng==
  {{reflist}}
  [[分類:iù-hié]]